
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1541 

21 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση κυκλοφορίας διανομέων Συμπιεσμένου Φυ¬ 
σικού Αερίου ΟΝΟ για τον τύπο ΘΕΟΒΑΕ 8ΤΑΒ 

του Ιταλικού οίκου ΩΒΕ53ΕΒ ΙΤΑΕΙΑ 3.Γ.1. 1 

Σύσταση και λειτουργία εκκλησιαστικού ιδρύματος 
με την επωνυμία «ΠΝΕΥΜΑΤΙΚΟΝ, ΠΟΛΙΤΙΣΤΙΚΟΝ 
ΚΑΙ ΣΥΝΕΔΡΙΑΚΟΝ ΚΕΝΤΡΟΝ ΙΕΡΟΥ ΝΑΟΥ ΜΕ- 
ΤΑΜΟΡΦΩΣΕΩΣ ΤΟΥ ΣΩΤΗΡΟΣ ΔΗΜΟΥ ΜΕΤΑ- 
ΜΟΡΦΩΣΕΩΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΗΦΙ¬ 
ΣΙΑΣ, ΑΜΑΡΟΥΣΙΟΥ ΚΑΙ ΩΡΩΠΟΥ». 2 

Τροποποίηση και κωδικοποίηση του κανονισμού λει¬ 
τουργίας του εκκλησιαστικού ιδρύματος με την 
επωνυμία «ΕΝΟΡΙΑΚΟΝ, ΠΝΕΥΜΑΤΙΚΟΝ ΚΑΙ ΦΙ¬ 
ΛΑΝΘΡΩΠΙΚΟΝ ΙΔΡΥΜΑ Ο ΑΓΙΟΣ ΔΗΜΗΤΡΙΟΣ 
ΚΗΦΙΣΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΗΦΙΣΙΑΣ 


ΑΜΑΡΟΥΣΙΟΥ ΚΑΙ ΩΡΩΠΟΥ». 3 

Τροποποίηση και κωδικοποίηση του κανονισμού λει¬ 
τουργίας του εκκλησιαστικού ιδρύματος με την 
επωνυμία «ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩ- 
ΣΕΩΣ (Ι.Π.Ε.) ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗ¬ 
ΝΩΝ». 4 

Τροποποίηση και συμπλήρωση του κανονισμού λει¬ 
τουργίας του Γενικού Φιλόπτωχου Ταμείου της 
Ιερός Μητροπόλεως Χίου, Ψαρρών και Οινουσ- 
σών. 5 


ΑΠΟΦΑΣΕΙ Σ 

Αριθμ. απόφ. 928 (1) 


Έγκριση κυκλοφορίας διανομέων Συμπιεσμένου Φυσικού 
Αερίου ΟΝΟ για τον τύπο ΘΕΟΒΑΕ 3ΤΑΒ του Ιταλι¬ 
κού οίκου ΩΒΕ33ΕΒ ΙΤΑΕΙΑ 3.Γ.Ι. 

Ο ΥΦΥΠΟΥΡΓΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το άρθρο 48 του π.δ. 63/2005 «Κωδικοποίηση της 
Νομοθεσίας για τη Κυβέρνηση και Κυβερνητικά Όργα¬ 
να», (ΦΕΚ 98/Α/2005). 

2. Το άρθρο 5 του π.δ. 228/90 «Τροποποίηση και Συ¬ 
μπλήρωση του π.δ. 397/1988 - Οργανισμός του Υπουρ¬ 
γείου Εμπορίου», (ΦΕΚ 85/τ.Α75-7-90). 


3. Τα άρθρα 3, 7 και 8 του π.δ. 524/78 «Περί Κωδικοποι- 
ήσεως εις ενιαίον κείμενον των ισχυουσών διατάξεων 
των αναφερομένων εις την εισαγωγή εν Ελλάδι του 
Διεθνούς Συστήματος Μέτρων και Σταθμών», (ΦΕΚ 112/ 
τ.Α7ΐ5-7-1978). 

4. Τα άρθρα 26, 28 και 28Α της υπουργικής απόφα¬ 
σης Φ3/2587/78 «Περί Κωδικοποιήσεως αποφάσεων επί 
των Μέτρων και Σταθμών» (ΦΕΚ 70/τ.Β726-1-79), όπως 
τροποποιήθηκε με την Υ.Α. Β1/15073/86 (ΦΕΚ 846/τ.Β7 
4-12-86). 

5. Το π.δ. 85/2012, άρθρο 1 «Υπουργείο Ανάπτυξης, 
Ανταγωνιστικότητας, Υποδομών, Μεταφορών και Δι¬ 
κτύων» (ΦΕΚ 141/Α/12) 

6. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α/12). 

7. Την με αριθμό 30376/Δ106721 υπουργική απόφαση 
περί ανάθεσης αρμοδιοτήτων στον Υφυπουργό Ανά¬ 
πτυξης, Ανταγωνιστικότητας, Υποδομών, Μεταφορών 
& Δικτύων Αθανάσιο Σκορδά (ΦΕΚ 2094/Β706-07-2012) 

8. Την με αριθμό Β3-361 υπουργική απόφαση περί 
εξουσιοδοτήσεως για υπογραφή εγγράφων «Με εντο¬ 
λή Υφυπουργού στον Γ. Γραμματέα Εμπορίου, στους 
Γενικούς Διευθυντές και στους Προϊσταμένους των Δι¬ 
ευθύνσεων κ.λπ.» (ΦΕΚ 2422/Β73-09-2012). 

9. Την από 02-04-2013 αίτηση της εταιρείας ΔΕΠΑ 
ΑΕ (Δ/νση: Μαρίνου Αντύπα 92, Τ.Κ 141 21, Ηράκλειο 
Αττικής) μετά των σχετικών δικαιολογητικών, ως και 
τα από 03.06.2013 συμπληρωματικά δικαιολογητικά που 
κατέθεσε η ως άνω εταιρεία. 

10. Την από 8/10/2003 με αρ. 1398280 υπουργική από¬ 
φαση του Ιταλικού Υπουργείου Οικονομικής Ανάπτυξης, 
που αφορά στην έγκριση κυκλοφορίας του σχετικού 
διανομέα συμπιεσμένου φυσικού αερίου. 

11. Τις υπουργικές αποφάσεις 30/07/2004 αρ.6929, 
21/12/2005 αρ.29934, 25/10/2006 αρ.26783, 05/08/2009 
αρ.71785 και 15/11/2010 αρ.165376 του Ιταλικού Υπουρ¬ 
γείου Οικονομικής Ανάπτυξης με τις οποίες εγκρίθηκαν 
παραλλαγές μετρητικών διατάξεων για τον σχετικό δι¬ 
ανομέα συμπιεσμένου φυσικού αερίου. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Εγκρίνουμε την κυκλοφορία στην Ελλάδα των δι¬ 
ανομέων Συμπιεσμένου Φυσικού Αερίου ΘΝΘ για τον 
τύπο ΘΕΟΒΑΕ 3ΤΑΒ του Ιταλικού οίκου ϋΒΕ55ΕΒ ΙΤΑΕΙΑ 

3.Γ.Ι., οι οποίοι εισάγονται από την εταιρεία ΔΗΜΟΣΙΑ 
ΕΠΙΧΕΙΡΗΣΗ ΑΕΡΙΟΥ (ΔΕΠΑ) Α.Ε. 

Η έγκριση ισχύει μέχρι 17/06/2023. 

2. Τεχνικά χαρακτηριστικά των ανωτέρω διανομέων 
συμπιεσμένου φυσικού αερίου καθώς και των πιθανών 
παραλλαγών αυτών αναγράφονται στις Υ.Α. 8/10/2003 
αρ. 1398280, 30/07/2004 αρ.6929, 21/12/2005 αρ.29934, 
25/10/2006 αρ.26783, 05/08/2009 αρ.71785 και 15/11/2010 
αρ.165376 του Ιταλικού Υπουργείου Οικονομικής Ανά¬ 
πτυξης. 

3. Οι ανωτέρω τύποι διανομέων συμπιεσμένου φυ¬ 
σικού αερίου πρέπει να σφραγίζονται με ευθύνη του 
εισαγωγέα και του εκμεταλλευτή στα σημεία ρύθμισης 
της ακρίβειας της ποσοτικής παράδοσης του οργάνου 
καθώς και σε όλα τα σημεία που προβλέπονται στις Υ.Α. 
8/10/2003 αρ. 1398280, 30/07/2004 αρ.6929, 21/12/2005 
αρ.29934, 25/10/2006 αρ.26783, 05/08/2009 αρ.71785 και 
15/11/2010 αρ.165376 του Ιταλικού Υπουργείου Οικονομι¬ 
κής Ανάπτυξης. 

4. Για την εξακρίβωση της ταυτότητας των ανωτέρω 
διανομέων συμπιεσμένου φυσικού αερίου στους ελέγ¬ 
χους που γίνονται από Αρμόδια Οργανα, πρέπει να ανα¬ 
γράφονται επ’ αυτών κατά τρόπο ευκρινή, ευανάγνωστο 
και ανεξίτηλο και σε σημείο που να διακρίνονται καλά, 
οι εξής ενδείξεις: 

> Ο οίκος κατασκευής και ο τύπος των εν λόγω δι¬ 
ανομέων. 

> Ο αριθμός σειράς. 

> Η μονάδα μέτρησης, ήτοι χιλιόγραμμα (Ι< 9 ). 

> Ο αριθμός κυκλοφορίας στην Ελλάδα, ήτοι Φ2- 
1343/2013 του Υπουργείου Ανάπτυξης, Ανταγωνιστικό¬ 
τητας, Υποδομών, Μεταφορών & Δικτύων. 

5. Με ευθύνη του εισαγωγέα και του εκμεταλλευτή 
κάθε εγκατεστημένος διανομέας θα συνοδεύεται από 
τεχνικό φάκελο ο οποίος θα περιέχει τα κάτωθι: 

ν' Αντίγραφο της παρούσας εγκριτικής απόφασης. 

ν' Αντίγραφα μεταφρασμένα στα Ελληνικά των Υ.Α. 
8/10/2003 αρ. 1398280, 30/07/2004 αρ.6929, 21/12/2005 
αρ.29934, 25/10/2006 αρ.26783, 05/08/2009 αρ.71785 και 
15/11/2010 αρ.165376 του Ιταλικού Υπουργείου Οικονομι¬ 
κής Ανάπτυξης 

ν' Τεχνικό εγχειρίδιο του διανομέα, μεταφρασμένο 
στα Ελληνικά 

ν' Αναλυτική διαδικασία ελέγχου της ποσοτικής πα¬ 
ράδοσης καυσίμου. 

ν' Πρωτόκολλα σφράγισης, όπου αναγράφονται οι 
αριθμοί των σφραγίδων που έχουν τοποθετηθεί στα 
σημεία που αναφέρονται στην παράγραφο 3. 

ν' Αποδεικτικό οποιοσδήποτε τροποποίησης ή επι¬ 
σκευής ή αντικατάστασης εξοπλισμού του διανομέα 

6. Με ευθύνη του εισαγωγέα και του εκμεταλλευτή, 
η νομιμοποίηση της κυκλοφορίας των ανωτέρω διανο¬ 
μέων υγραερίου, γίνεται με την επικόλληση από την 
Αρμόδια Αρχή των σημάτων του Αρχικού και Περιο¬ 
δικού Ελέγχου Μέτρων και Σταθμών, σύμφωνα με τις 
ισχύουσες διατάξεις. 

7. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί ότι δεν πληρούνται οι νόμιμες 
προϋποθέσεις και απαιτήσεις ύστερα από αιτιολογημέ¬ 
νη εισήγηση της Υπηρεσίας μας. 

8. Η απόφαση αυτή να δημοσιευθεί στην Εφημερίδα 
της Κυβέρνησης (Άρθρο 28 της Υ.Α. Φ3-2587/78, ΦΕΚ 70/ 
Β726-1-1979, όπως τροποποιήθηκε με το άρθρο 2 της 


Υ.Α. Β1/15073/86, ΦΕΚ 846/β’/4-12-1986) και ισχύει από την 
ημερομηνία δημοσίευσής της. 

Αθήνα, 17 Ιουνίου 2013 

Με εντολή Υφυπουργού 
Η Διευθύντρια 
ΜΑΡΙΑ ΣΧΟΙΝΑ 

-♦- 

Αριθμ. 1736 (2) 

Σύσταση και λειτουργία εκκλησιαστικού ιδρύματος με 
την επωνυμία «ΠΝΕΥΜΑΤΙΚΟΝ, ΠΟΛΙΤΙΣΤΙΚΟΝ ΚΑΙ 
ΣΥΝΕΔΡΙΑΚΟΝ ΚΕΝΤΡΟΝ ΙΕΡΟΥ ΝΑΟΥ ΜΕΤΑΜΟΡ- 
ΦΩΣΕΩΣ ΤΟΥ ΣΩΤΗΡΟΣ ΔΗΜΟΥ ΜΕΤΑΜΟΡΦΩΣΕ- 
ΩΣ ΤΗΣ ΙΕΡΑΣ ΜΗΤΡΟΠΟΛΕΩΣ ΚΗΦΙΣΙΑΣ, ΑΜΑΡΟΥ¬ 
ΣΙΟΥ ΚΑΙ ΩΡΩΠΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Ι.Έχουσα υπ’ όψει: 

2. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί καταστατικού Χάρτου της Εκκλη¬ 
σίας της Ελλάδος». 

3. Τας υποχρεώσεις της Ποιμαινούσης Εκκλησίας προς 
το Χριστεπώνυμον της Εκκλησίας πλήρωμα, αι οποίαι 
απορρέουν από τας Ευαγγελικός Επιταγάς, τους Ιερούς 
Κανόνας και τους Νόμους του Κράτους. 

4. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Κηφισίας, Αμαρουσίου 
και Ωρωπού. 

5. Την υπ’ αριθμ. 36/19.3.2013 απόφασιν και την υπ’ 
αριθμ. 294/18.4.2013 Πρότασιν του Σεβασμιωτάτου Μη¬ 
τροπολίτου Κηφισίας, Αμαρουσίου και Ωρωπού Κυρίλ¬ 
λου. 

6. Την από 12.5.2013 Γνωμοδότησιν του Νομικού Γρα¬ 
φείου της Νομικής Υπηρεσίας της Ιερός Συνόδου της 
Εκκλησίας της Ελλάδος, αποφασίζει: 

Συνιστά εις την Ιερόν Μητρόπολιν Κηφισίας, Αμα¬ 
ρουσίου και Ωρωπού Εκκλησιαστικόν Ίδρυμα υπό την 
επωνυμίαν «Πνευματικόν, Πολιτιστικόν και Συνεδριακόν 
Κέντρον Ιερού Ναού Μεταμορφώσεως του Σωτήρος 
Δήμου Μεταμορφώσεως της Ιερός Μητροπόλεως Κηφι¬ 
σίας, Αμαρουσίου και Ωρωπού», το οποίον θα λειτουργή 
κατά τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΠΝΕΥΜΑΤΙΚΟΥ, ΠΟΛΙΤΙΣΤΙΚΟΥ 

ΚΑΙ ΣΥΝΕΔΡΙΑΚΟΥ ΚΕΝΤΡΟΥ 

I. ΝΑΟΥ ΜΕΤΑΜΟΡΦΩΣΕΩΣ ΤΟΥ ΣΩΤΗΡΟΣ ΔΗΜΟΥ 
ΜΕΤΑΜΟΡΦΩΣΕΩΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΗΦΙΣΙΑΣ, ΑΜΑΡΟΥΣΙΟΥ ΚΑΙ ΩΡΩΠΟΥ 

Αρθρον1 

Σύσταση - Επωνυμία -Έδρα 

1. Στην Ενορία του Ιερού Ναού Μεταμορφώσεως του 
Σωτήρος Δήμου Μεταμορφώσεως συνιστάται Ίδρυμα 
με την επωνυμία «ΠΝΕΥΜΑΤΙΚΟΝ, ΠΟΛΙΤΙΣΤΙΚΟΝ ΚΑΙ 
ΣΥΝΕΔΡΙΑΚΟΝ ΚΕΝΤΡΟΝ I. ΝΑΟΥ ΜΕΤΑΜΟΡΦΩΣΕΩΣ 
ΤΟΥ ΣΩΤΗΡΟΣ ΔΗΜΟΥ ΜΕΤΑΜΟΡΦΩΣΕΩΣ ΤΗΣ I. ΜΗ¬ 
ΤΡΟΠΟΛΕΩΣ ΚΗΦΙΣΙΑΣ, ΑΜΑΡΟΥΣΙΟΥ ΚΑΙ ΩΡΩΠΟΥ». 

2. Το ίδρυμα έχει έδρα και στεγάζεται στον κάτωθι 
του Ιερού Ναού χώρο. Το ίδρυμα αποτελεί εξηρτημένη 
υπηρεσία του Νομικού Προσώπου της Ιερός Μητροπό¬ 
λεως αυτοτελούς διαχείρισης και μη κερδοσκοπικού 
χαρακτήρα. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


22973 


3. Το ίδρυμα έχει ιδία σφραγίδα, η οποία φέρει στο κέ¬ 
ντρο ως λογότυπο τον ιχθύν με περίγραμμα τα κεφαλαία 
γράμματα ΙΣΧΡ. Στον εξωτερικό κύκλο αναγράφονται οι 
λέξεις ΙΕΡΑ ΜΗΤΡΟΠΟΛΙΣ ΚΗΦΙΣΙΑΣ ΑΜΑΡΟΥΣΙΟΥ ΚΑΙ 
ΩΡΩΠΟΥ, στον δε εσωτερικό κύκλο «ΠΝΕΥΜΑΤΙΚΟΝ 
ΠΟΛΙΤΙΣΤΙΚΟΝ ΣΥΝΕΔΡΙΑΚΟΝ ΚΕΝΤΡΟΝ ΜΕΤΑΜΟΡΦΩ- 
ΣΕΩΣ ΤΟΥ ΣΩΤΗΡΟΣ ΔΗΜΟΥ ΜΕΤΑΜΟΡΦΩΣΕΩΣ». 

Άρθρον 2 

1. Σκοποί του Ιδρύματος είναι η εκτός του Ιερού Ναού 
ανάπτυξη δραστηριοτήτων για την πνευματική οικοδομή 
του λαού του Θεού, και ιδιαιτέρως: 

α) Η μεταξύ των χριστιανών καλλιέργεια ορθοδόξου 
χριστιανικού ήθους και πνευματικότητας. 

β) Η προσέγγιση των νέων και η διαπαιδαγώγηση 
αυτών σύμφωνα με την ελληνορθόδοξη παράδοση και 
η υποβοήθησή τους για την επαγγελματική τους κα¬ 
τάρτιση. 

γ) Η ψυχαγωγία των νέων και όλων εν γένει των κα¬ 
τοίκων σύμφωνα με τις εθνικές και θρησκευτικές πα¬ 
ραδόσεις του λαού μας. 

δ) Η άσκηση της φιλανθρωπίας σε ευπαθείς ομάδες 
και ενδεείς. 

2. Μέσα για την εκπλήρωση του σκοπού του Ιδρύματος 
αποτελούν: 

α) Η πραγματοποίηση χριστιανικών και πολιτιστικών 
συναθροίσεων και άλλων πνευματικών και οικοδομητι- 
κών εκδηλώσεων. 

β) Η διοργάνωση επιστημονικών, πολιτιστικών και άλ¬ 
λων Συνεδρίων. 

γ) Η οργάνωση φιλανθρωπικών, ψυχαγωγικών εκδη¬ 
λώσεων και εκθέσεων. 

δ) Η διοργάνωση ομιλιών, διαλέξεων, προβολών θρη¬ 
σκευτικών, κοινωνικών, πολιτιστικών και ηθικών κινημα¬ 
τογραφικών ταινιών. 

ε) Η λειτουργία Βιβλιοθήκης. 

στ) Η λειτουργία Σχολής Βυζαντινής Μουσικής. 

ζ) Κάθε άλλο πρόσφορο μέσο που θα αποφασίζει κάθε 
φορά το Διοικητικό Συμβούλιο. 

Αρθρον 3 

Διοικητικό Συμβούλιο 

1. Το ίδρυμα τελεί υπό την πνευματική και διοικητική 
εποπτεία της Ιεράς Μητροπόλεως Κηφισίας, Αμαρου¬ 
σίου και Ωρωπού και διοικείται από επταμελές (7) Διοι¬ 
κητικό Συμβούλιο, το οποίο απαρτίζεται από: 

α) Τον Σεβασμιώτατο Μητροπολίτη Κηφισίας, Αμα¬ 
ρουσίου και Ωρωπού, ως Πρόεδρο. 

β) Τον εκάστοτε Πρόεδρο του Εκκλησιαστικού Συμ¬ 
βουλίου του Ιερού Ναού Μεταμορφώσεως του Σωτήρος 
Δήμου Μεταμορφώσεως ως Αντιπρόεδρο. 

γ) Δύο (2) μέλη του Εκκλησιαστικού Συμβουλίου του 
Ιερού Ναού Μεταμορφώσεως του Σωτήρος Δήμου Με¬ 
ταμορφώσεως, προτεινόμενα από τον Πρόεδρο του 
Εκκλησιαστικού Συμβουλίου και διοριζόμενα υπό του 
Μητροπολίτου. 

δ) Τρία (3) μέλη, άνδρες και γυναίκες της ενορίας του 
Ιερού Ναού, που διακρίνονται για το ήθος, το εκκλησια¬ 
στικό τους φρόνημα και την πνευματική τους κατάρτιση, 
προτεινόμενα από τον Πρόεδρο του Εκκλησιαστικού 
Συμβουλίου και διοριζόμενα υπό του Μητροπολίτου. 

2. Τα μέλη του Διοικητικού Συμβουλίου διορίζονται 
επί τριετή θητεία, μετά τη λήξη της οποίας δύνανται 


να επαναδιοριστούν, το δε αξίωμα των μελών του Δ.Σ. 
είναι τιμητικό και άμισθο. 

3. Μέλη του Δ.Σ. που δεν ανταποκρίνονται στα κα- 
θήκοντά τους ή που αδικαιολογήτους απουσιάζουν από 
τρεις συνεχόμενες συνεδριάσεις του Δ.Σ. ή ολιγωρούν 
στην επιτέλεση των ανατιθεμένων σε αυτά καθηκόντων 
ή έχουν απρεπή και αντιχριστιανική συμπεριφορά, παύ¬ 
ονται και αντικαθίστανται από τον Σεβασμιώτατο Μη¬ 
τροπολίτη ύστερα από έγγραφη αίτηση του Προέδρου 
του Εκκλησιαστικού Συμβουλίου. 

Αρθρον 4 

Συνεδριάσεις - Απαρτία 

1. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα 
και τον Ταμία. Συνέρχεται τακτικώς ανά τρίμηνο η εκτά¬ 
κτως, μετά από πρόσκληση του Προέδρου. 

2. Το Δ.Σ. ευρίσκεται σε απαρτία, όταν παρίσταται 
οπωσδήποτε ο Σεβ. Πρόεδρος, ο Πρόεδρος του Εκκλη¬ 
σιαστικού Συμβουλίου και δύο τουλάχιστον μέλη του. 

3. Οι αποφάσεις λαμβάνονται κατά πλειοψηφία. Σε πε¬ 
ρίπτωση ισοψηφίας, υπερισχύει η ψήφος του Προέδρου. 

4. Το Ίδρυμα εκπροσωπείται υπό του Σεβασμιωτάτου 
Προέδρου, σε περίπτωση δε κωλύμματος αυτού υπό 
του Αντιπροέδρου. Με απόφαση του Δ.Σ. εγκρινομένη 
υπό του Μητροπολιτικού Συμβουλίου, δύναται να εκ¬ 
προσωπεί το Ίδρυμα και έτερο εκ των Μελών του Δ.Σ. 
ή νομικός, εντός των ορίων της ως άνω Αποφάσεως. 

Αρθρον 5 

Αρμοδιότητες του Διοικητικού Συμβουλίου 

1. Οι αρμοδιότητες του Διοικητικού Συμβουλίου είναι: 

α) Αποφασίζει για κάθε θέμα που αφορά στην εκπλή¬ 
ρωση των σκοπών του Ιδρύματος. 

β) Συνεργάζεται με το Εκκλησιαστικό Συμβούλιο του 
I. Ναού Μεταμορφώσεως του Σωτήρος Δήμου Μεταμορ¬ 
φώσεως, καθώς επίσης και με την Τοπική Αυτοδιοίκηση 
και τους τοπικούς φορείς για την προαγωγή και επί¬ 
τευξη των σκοπών του. 

γ) Καταρτίζει τον ετήσιο προϋπολογισμό και απο¬ 
λογισμό και υποβάλλει αυτούς στο Μ.Σ. πρός έγκριση. 

δ) Μεριμνά για την εξεύρεση οικονομικών πόρων και 
την καλή και σωστή λειτουργία του ιδρύματος. 

ε) Αποφασίζει για κάθε άλλο θέμα, για το οποίο δεν 
γίνεται λόγος στον παρόντα Κανονισμό. 

2. Το Μητροπολιτικό Συμβούλιο της Ιεράς Μητροπό¬ 
λεως Κηφισίας, Αμαρουσίου και Ωρωπού ασκεί έλεγχο 
επί των αποφάσεων του Δ.Σ., εγκρίνον ή απορρίπτον ή 
τροποποιούν αυτές. 

Άρθρον 6 

Το Πνευματικό, Πολιτιστικό και Συνεδριακό Κέντρο 
διατηρεί διαχειριστικά βιβλία (Βιβλίο Πρωτοκόλλου, 
Πρακτικών Δ.Σ., Ταμείου, Γραμματίων Εισπράξεων και 
Ενταλμάτων Πληρωμής). Όλα τα ανωτέρω βιβλία θεω¬ 
ρούνται από την Ιερά Μητρόπολη Κηφισίας, Αμαρουσίου 
και Ωρωπού. 

Αρθρον 7 

Πόροι του Ιδρύματος είναι: 

α) Ετήσια επιχορήγηση από τον Ιερό Ναό Μεταμορ¬ 
φώσεως του Σωτήρος Δήμου Μεταμορφώσεως. 

β) Επιχορηγήσεις υπό του Δημοσίου, του Δήμου Μετα- 
μορφώσεως ή οποιαδήποτε άλλη νόμιμη επιχορήγηση. 

γ) Δωρεές και κληρονομιές υπέρ του Ιδρύματος. 

δ) Τα έσοδα από εκδηλώσεις που θα γίνονται στην 
αίθουσα του Πνευματικού Κέντρου. 

ε) Κάθε άλλο έσοδο μη προβλεπόμενο ανωτέρω. 

Άρθρον 8 

Διάθεση των πόρων 

1. Οι ανωτέρω πόροι με απόφαση του Δ.Σ. διατίθενται: 

α) Για τον εξοπλισμό του Ιδρύματος. 

β) Γ ια την προμήθεια βιβλίων και διοργάνωση εορτών 
και εκδηλώσεων. 

γ) Γ ια τις δαπάνες συντήρησης του κτιριακού συγκρο¬ 
τήματος του Ιδρύματος και της λειτουργίας του. 

δ) Για την αμοιβή του τυχόν προσληφθησομένου προ¬ 
σωπικού. 

ε) Γ ια την άσκηση φιλανθρωπίας και παροχή περίθαλ¬ 
ψης στους ενδεείς. 

2. Το τυχόν χρηματικό πλεόνασμα της διαχείρισης 
κατατίθεται για το φιλανθρωπικό έργο της Ιεράς Μη- 
τροπόλεως. 

Άρθρον 9 

Δωρητές - Ευεργέτες 

Το Διοικητικό Συμβούλιο του Ιδρύματος δύναται να 
ανακηρύξει Δωρητές και Ευεργέτες είτε εν ζωή είτε 
μετά θάνατον, με την έγκριση του Μητροπολιτικού Συμ¬ 
βουλίου. 

Άρθρον 10 

Επί παντός θέματος μη διαλαμβανομένου στον πα¬ 
ρόντα Κανονισμό, αποφασίζει το Δ.Σ. του Ιδρύματος με 
την έγκριση του Μητροπολιτικού Συμβουλίου. 

Άρθρον 11 

Ο παρών Κανονισμός τροποποιείται με απόφαση της 
Ιεράς Συνόδου, ύστερα από πρόταση του οικείου Μη¬ 
τροπολίτου, κατόπιν αποφάσεως του Δ.Σ. του Ιδρύματος 
εγκρινομένης υπό του Μητροπολιτικού Συμβουλίου. Η 
τροποποίηση ισχύει από της δημοσιεύσεως της απο¬ 
φάσεως της Δ.Ι.Σ. στην Εφημερίδα της Κυβερνήσεως, 
δημοσιεύεται δε και στο περιοδικό «ΕΚΚΆΗΣΙΑ». 

Άρθρον 12 

1. Το παρόν Εκκλησιαστικό Ίδρυμα καταργείται, όταν 
καθίσταται αδύνατη η λειτουργία ή δεν εκπληρώνει 
τις προϋποθέσεις και την αποστολή του ή παρεκκλίνει 
των σκοπών του. Η απόφαση καταργήσεώς του λαμβά- 
νεται από την Ιερά Σύνοδο, ύστερα από πρόταση του 
οικείου Μητροπολίτου, κατόπιν αποφάσεως του Δ.Σ. 
του Ιδρύματος εγκρινομένης υπό του Μητροπολιτικού 
Συμβουλίου. Το Ίδρυμα καταργείται από της δημοσιεύ¬ 
σεως της αποφάσεως της Δ.Ι.Σ. στην Εφημερίδα της 
Κυβερνήσεως. 

2. Σε περίπτωση κατάργησης του Ιδρύματος, κάθε 
κινητό και ακίνητο περιουσιακό στοιχείο αυτού, ανήκει 
αυτοδικαίως στο Νομικό Πρόσωπο του Ιερού Ναού Με- 
ταμορφώσεως του Σωτήρος Δήμου Μεταμορφώσεως. 

Άρθρον 13 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. Ο 
παρών Κανονισμός δημοσιεύεται επίσης και στο περι¬ 
οδικό «ΕΚΚΑΗΣΙΑ». 


Άρθρον 14 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του Νομικού Προσώ¬ 
που της Ιεράς Μητροπόλεως Κηφισίας, Αμαρουσίου και 
Ωρωπού ή του Ιερού Ναού Μεταμορφώσεως του Σωτή¬ 
ρος Δήμου Μεταμορφώσεως. Τυχόν μελλοντική δαπάνη, 
βαρύνουσα τα ως άνω Νομικά Πρόσωπα, θα προβλεφθεί 
στους οικείους Προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 5 Ιουνίου 2013 
Ο Πρόεδρος 

1- Ο Αθηνών ΙΕΡΩΝΥΜΟΣ 

-♦- 

Αριθμ. 1735 (3) 

Τροποποίηση και κωδικοποίηση του κανονισμού λει¬ 
τουργίας του εκκλησιαστικού ιδρύματος με την επω¬ 
νυμία «ΕΝΟΡΙΑΚΟΝ, ΠΝΕΥΜΑΤΙΚΟΝ ΚΑΙ ΦΙΛΑΝΘΡΩ¬ 
ΠΙΚΟΝ ΙΔΡΥΜΑ Ο ΑΓΙΟΣ ΔΗΜΗΤΡΙΟΣ ΚΗΦΙΣΙΑΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΚΗΦΙΣΙΑΣ ΑΜΑΡΟΥΣΙΟΥ ΚΑΙ 
ΩΡΩΠΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

2. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί καταστατικού Χάρτου της Εκκλη¬ 
σίας της Ελλάδος». 

3. Τας υποχρεώσεις της Ποιμαινούσης Εκκλησίας προς 
το Χριστεπώνυμον της Εκκλησίας πλήρωμα, αι οποίαι 
απορρέουν από τας Ευαγγελικός Επιταγάς, τους Ιερούς 
Κανόνας και τους Νόμους του Κράτους. 

4. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Κηφισίας, Αμαρουσίου 
και Ωρωπού. 

5. Το υπ’ αριθμ. 2/15.3.2013 πρακτικόν του Δ.Σ. του 
Ενοριακού, Πνευματικού και Φιλανθρωπικού Ιδρύματος 
«ΑΓΙΟΣ ΔΗΜΗΤΡΙΟΣ ΚΗΦΙΣΙΑΣ» περί τροποποιήσεως 
του Κανονισμού λειτουργίας αυτού. 

6. Την υπ’ αριθμ. 35/19.3.2013 απόφασιν και την υπ’ αριθμ. 
295/18.4.2013 πρότασιν του Σεβασμιωτάτου Μητροπολί¬ 
του Κηφισίας, Αμαρουσίου και Ωρωπού Κυρίλλου. 

7. Την από 12.5.2013 Γνωμοδότησιν του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος, αποφασίζει: 

Τροποποιεί και κωδικοποιεί τον Κανονισμόν λειτουρ¬ 
γίας του Εκκλησιαστικού Ιδρύματος της Ιεράς Μητρο¬ 
πόλεως Κηφισίας, Αμαρουσίου και Ωρωπού υπό την 
επωνυμίαν «Ενοριακόν, Πνευματικόν και Φιλανθρωπικόν 
Ίδρυμα “Άγιος Δημήτριος Κηφισιάς”» (Φ.Ε.Κ. 801/Β'/1991), 
ως εξής: 

Τροποποίηση και Κωδικοποίηση του Κανονισμού 
λειτουργίας του Ενοριακού, 

Πνευματικού και Φιλανθρωπικού Ιδρύματος 
«Ο ΑΓΙΟΣ ΔΗΜΗΤΡΙΟΣ» Κηφισιάς, 
της Ιεράς Μητροπόλεως Κηφισίας, Αμαρούσιο 
και Ωρωπού 

Αρθρον1 

Στον Μητροπολιτικό Ιερό Ναό του Αγίου Δημητρίου 
Κηφισιάς συνιστάται Ίδρυμα, υπό την επωνυμία «ΕΝΟ- 

ΡΙΑΚΟΝ ΠΝΕΥΜΑΤΙΚΟΝ ΚΑΙ ΦΙΛΑΝΘΡΩΠΙΚΟΝ ΙΔΡΥΜΑ 
Ό ΑΓΙΟΣ ΔΗΜΗΤΡΙΟΣ”», με έδρα τον ομώνυμο Ναό της 
Ιερός Μητροπόλεως Κηφισίας, Αμαρουσίου και Ωρωπού, 
το οποίο θα λειτουργεί ως εξηρτημένη υπηρεσία του 
ως άνω Ιερού Ναού, αυτοτελούς διαχειρίσεως και μη 
κερδοσκοπικού χαρακτήρος. 

Το Ίδρυμα έχει ιδία κυκλική σφραγίδα αναγράφουσα 
τα ανωτέρω στοιχεία. 

Αρθρον 2 

Σκοποί του Ιδρύματος είναι: 

α) Η χορήγηση υποτροφιών σε φοιτητές που σπου¬ 
δάζουν την Θεολογική Επιστήμη και άλλες επιστήμες, 
σε μεταπτυχιακούς φοιτητές καθώς και σε εκείνους 
που σπουδάζουν την τέχνη της Βυζαντινής Εκκλησια¬ 
στικής Μουσικής, της Παραδοσιακής Μουσικής, χορών 
και οργάνων. 

β) Η χορήγηση οικονομικής ενίσχυσης σε εμπερίστα- 
τους ανθρώπους της Ενορίας και της Ιερός Μητροπό¬ 
λεως. 

γ) Η χορήγηση οικονομικής ενίσχυσης Ιερών Μητρο¬ 
πόλεων, Ιερών Μονών, Φιλανθρωπικών Ιδρυμάτων και 
Σωματείων. 

δ) Η έκδοση περιοδικών, βιβλίων θρησκευτικού, αντιαι- 
ρετικού, ιστορικού και πολιτιστικού περιεχομένου ανά¬ 
λογα με τις οικονομικές δυνατότητες του Ιδρύματος. 

ε) Η διοργάνωση πολιτιστικών και πνευματικών εκ¬ 
δηλώσεων της Ενορίας και της Ιερός Μητροπόλεως. 

Αρθρον 3 

1. Το Ίδρυμα διοικείται από επταμελές (7) Διοικητικό 
Συμβούλιο, το οποίο απαρτίζεται από: 

α) Τον Σεβασμιώτατο Μητροπολίτη Κηφισίας, Αμα¬ 
ρουσίου και Ωρωπού, ως Πρόεδρο. 

β)Έναν Εφημέριο του Ιερού Ναού Αγίου Δημητρίου 
Κηφισιάς, ως Αντιπρόεδρο, οριζόμενο από τον Σεβ. Μη¬ 
τροπολίτη, και 

γ) Πέντε (5) μέλη, εκ των οποίων ένα (1) εκ των μελών 
του Εκκλησιαστικού Συμβουλίου, προτεινομένων από 
τον Αντιπρόεδρο, εγκρινομένων από τον Σεβ. Μητρο¬ 
πολίτη Κηφισίας, Αμαρουσίου και Ωρωπού. 

2. Τα μέλη του Δ.Σ. διορίζονται υπό του Σεβασμιωτά- 
του Μητροπολίτου Κηφισίας, Αμαρουσίου και Ωρωπού, 
η θητεία αυτών είναι τριετής, δυναμένη να ανανεούται, 
και το αξίωμα αυτών ως μέλους του Δ.Σ. είναι τιμητικόν 
και άμισθον. 

Αρθρον 4 

Το Δ.Σ. του Ιδρύματος α) συγκροτείται σε σώμα και 
εκλέγει τον Γραμματέα και τον Ταμία αυτού, β) απο¬ 
φασίζει κατά πλειοψηφία και σε περίπτωση ισοψηφίας 
υπερισχύει η ψήφος του Προέδρου, γ) λαμβάνει απο¬ 
φάσεις για όλες τις υποθέσεις που αφορούν στο Ίδρυ¬ 
μα και ιδιαιτέρως στην κανονική διάθεση των πόρων 
αυτού, και δ) συντάσσει τον ετήσιο προϋπολογισμό και 
απολογισμό του Ιδρύματος και υποβάλλει αυτούς στο 
Μητροπολιτικό Συμβούλιο προς έγκριση. 

Αρθρον 5 

1. Ο Πρόεδρος εκπροσωπεί το Δ.Σ. ενώπιον των Αρχών, 
υπογράφει κάθε σχετικό με την λειτουργία του Ιδρύ¬ 
ματος έγγραφο, συμβάσεις του προσωπικού, σύμφωνα 
με τις διατάξεις του παρόντος Κανονισμού και τους 


σχετικούς Νόμους και διαθέτει χρηματικά ποσά, κατόπιν 
ειδικών εξουσιοδοτήσεων του Δ.Σ. 

2. Ο Αντιπρόεδρος αντικαθιστά τον Πρόεδρο, όταν 
απουσιάζει ή κωλύεται. 

3.0 Γραμματεύς τηρεί τα πρακτικά των συνεδριάσεων 
του Δ.Σ. και επιμελείται της διεξαγωγής της αλληλο¬ 
γραφίας και της τηρήσεως του Αρχείου. 

4. Ο Ταμίας έχει την φροντίδα των οικονομικών του 
Ιδρύματος και ενεργεί τις πληρωμές κατόπιν εντολής 
του Προέδρου, συμφώνως προς τον εγκεκριμένο προ¬ 
ϋπολογισμό ή κατόπιν ειδικής αποφάσεως του Δ.Σ. Το 
πλεονάζον χρηματικό ποσό κατατίθεται σε μία των 
Τραπεζών της Κηφισιάς, σε ίδιο λογαριασμό όψεως ή 
προθεσμίας, ο οποίος κινείται με επιταγές υπογραφόμε- 
νες παρά του Προέδρου και του Ταμία. Τα μετρητά, τα 
οποία δύναται να έχει εις χείρας του ο Ταμίας, προσ¬ 
διορίζονται από σχετικές αποφάσεις του Δ.Σ. 

Αρθρον 6 

1. Τα τηρούμενα από το Ίδρυμα διοικητικά και διαχει¬ 
ριστικά βιβλία, ως και τα λοιπά στοιχεία θεωρούνται 
από την Ιερά Μητρόπολη. 

2. Η Ιερά Μητρόπολη Κηφισίας, Αμαρουσίου και Ωρω¬ 
πού έχει το δικαίωμα του ελέγχου των παραστατικών 
στοιχείων του απολογισμού, καθώς και κάθε νόμιμο 
έλεγχο και εποπτεία, σύμφωνα με τις κείμενες διατάξεις. 

Αρθρον 7 

Πόροι του Ιδρύματος είναι: 

α) Η επιχορήγηση του Ιερού Ναού Αγίου Δημητρίου 
Κηφισιάς δια της διαθέσεως του ημίσεος του ποσού 
των εισπραττομένων μισθωμάτων του κτηρίου της οδού 
Κυριαζή 23, Κηφισιά (εκ της δωρεάς Αναστασίας Κο- 
τσιρίδου). 

β) Επιχορηγήσεις υπό του Δημοσίου, του Δήμου Κηφι¬ 
σιάς ή οποιαδήποτε άλλη νόμιμη επιχορήγηση. 

γ) Δωρεές και κληρονομιές υπέρ του Ιδρύματος. 

δ) Κάθε άλλο νόμιμο έσοδο μη προβλεπόμενο ανω¬ 
τέρω. 

Αρθρον 8 

Τα αναφερόμενα ως άνω ποσά διατίθενται κυρίως 
ως ακολούθως: 

α) Για την καταβολή των εν τω άρθρω 2 οικονομικών 
ενισχύσεων και υποτροφιών. 

β) Γ ια την καταβολή αποδοχών προσωπικού, εάν το 
απαιτήσουν σχετικές ανάγκες, με απόφαση του Δ.Σ. 

γ) Γ ια την κάλυψη πολιτιστικών και πνευματικών εκδη¬ 
λώσεων της Ενορίας και της Ιεράς Μητροπόλεως καθώς 
και για την κάλυψη δικαστικών εξόδων του Ιδρύματος. 

Αρθρον 9 

Επί παντός θέματος μη διαλαμβανομένου στον πα¬ 
ρόντα Κανονισμό, αποφασίζει το Δ.Σ. του Ιδρύματος με 
την έγκριση του Μητροπολιτικού Συμβουλίου. 

Αρθρον10 

Ο παρών Κανονισμός τροποποιείται με απόφαση της 
Ιεράς Συνόδου, ύστερα από πρόταση του οικείου Μητρο¬ 
πολίτου, κατόπιν αποφάσεως του Δ.Σ. του Ιδρύματος, η 
δε σχετική απόφαση της Δ.Ι.Σ. δημοσιεύεται στην Εφη¬ 
μερίδα της Κυβερνήσεως και το περιοδικό «ΕΚΚΛΗΣΙΑ». 

Άρθρον 11 

Το παρόν Εκκλησιαστικό Ίδρυμα καταργείται, όταν 
καθίσταται αδύνατη η λειτουργία του ή δεν εκπληρώνει 
τις προϋποθέσεις και την αποστολή του ή παρεκκλίνει 
των σκοπών του. Η απόφαση καταργήσεώς του λαμβά- 
νεται από την Ιερά Σύνοδο, ύστερα από πρόταση του 
οικείου Μητροπολίτου, κατόπιν αποφάσεως του Δ.Σ. 
του Ιδρύματος εγκρινομένης υπό του Μητροπολιτικού 
Συμβουλίου. Το Ίδρυμα καταργείται από της δημοσιεύ- 
σεως της αποφάσεως της Δ.Ι.Σ. στην Εφημερίδα της 
Κυβερνήσεως και το περιοδικό «ΕΚΚΛΗΣΙΑ». 

Σε κάθε περίπτωση κατάργησης του Ιδρύματος, κάθε 
κινητό και ακίνητο περιουσιακό στοιχείο αυτού, ανήκει 
αυτοδικαίως στο Νομικό Πρόσωπο του Ιερού Ναού Αγίου 
Δημητρίου Κηφισιάς. 

Αρθρον 12 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. Ο 
παρών Κανονισμός δημοσιεύεται επίσης και στο περι¬ 
οδικό «ΕΚΚΛΗΣΙΑ». 

Αρθρον 13 

Από τον παρόντα Κανονισμό δεν προκαλείται δαπάνη 
εις βάρος του Νομικού Προσώπου της Ιεράς Μητροπόλε- 
ως Κηφισίας, Αμαρουσίου και Ωρωπού ή του Ιερού Ναού 
Αγίου Δημητρίου Κηφισιάς. Τυχόν μελλοντική δαπάνη, 
βαρύνουσα τα ως άνω Νομικά Πρόσωπα, θα προβλεφθεί 
στους οικείους Προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 5 Ιουνίου 2013 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. 2293 (4) 

Τροποποίηση και κωδικοποίηση του κανονισμού λει¬ 
τουργίας του εκκλησιαστικού ιδρύματος με την επω¬ 
νυμία «ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩΣΕΩΣ (Ι.Π.Ε.) 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψη: 

1. Τας διατάξεις των άρθρων 29 παρ. 2 καί 59 παρ. 2 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

2. Τας υποχρεώσεις της Ποιμαινούσης Εκκλησίας πρός 
το χριστεπώνυμον Αυτής πλήρωμα, αι οποίαι απορρέουν 
από τας Ευαγγελικός Επιταγάς, τους Ιερούς Κανόνας 
και τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιεράς Αρχιεπισκοπής Αθηνών. 

4. Την υπ’ αριθμ. 4/11.5.2013 Απόφασιν του Διοικητικού 
Συμβουλίου του Ιδρύματος Ποιμαντικής Επιμορφώσεως 
(Ι.Π.Ε.) της Ιεράς Αρχιεπισκοπής Αθηνών. 

5. Την υπ’ αριθμ. 1411/3.6.2013 απόφασιν και την υπ’ 
αριθμ. 1412/3.6.2013 πρότασιν του Μακαριωτάτου Αρχι¬ 
επισκόπου Αθηνών και πάσης Ελλάδος Ιερωνύμου. 

6. Την από 3.6.2013 Γνωμοδότησιν του Ειδικού Νομι¬ 
κού Συμβούλου της Ιεράς Συνόδου της Εκκλησίας της 
Ελλάδος, αποφασίζει: 


Τροποποιεί και κωδικοποιεί τον Κανονισμόν Λειτουρ¬ 
γίας του Ιδρύματος Ποιμαντικής Επιμορφώσεως της 
Ιεράς Αρχιεπισκοπής Αθηνών, συσταθέντος διά της 
1631/896/5.5.2009 αποφάσεως της Διαρκούς Ιεράς Συνό¬ 
δου (Φ.Ε.Κ. 1011/ Β72009), ο οποίος θά έχει πλέον ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΠΙΜΟΡΦΩΤΙΚΟΥ ΚΑΙ ΕΡΕΥΝΗΤΙΚΟΥ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ: 

«ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩΣΕΩΣ (Ι.Π.Ε.) 

ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» 

Άρθρο 1 

Σύσταση - Επωνυμία -Έδρα - Σφραγίδα 

1. Στην Ιερά Αρχιεπισκοπή Αθηνών συνιστάται Επι¬ 
μορφωτικό και Ερευνητικό Εκκλησιαστικό Ίδρυμα με 
την επωνυμία «ΙΔΡΥΜΑ ΠΟΙΜΑΝΤΙΚΗΣ ΕΠΙΜΟΡΦΩΣΕΩΣ 
(Ι.Π.Ε.) ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ», με σκοπό 
την επιμόρφωση, κατάρτιση, διαμόρφωση, ποιμαντική 
εξειδίκευση και δια βίου εκπαίδευση των προς χειρο- 
τονία, και των εν ενεργεία κληρικών, καθώς και των 
λαϊκών στελεχών, σε πλήρη συνεργασία με τις υπάρ- 
χουσες δομές της Διευθύνσεως ΠοιμαντικούΈργου της 
Ιεράς Αρχιεπισκοπής Αθηνών (άρθρα 2 και 4 της από 
11.3.1999 αποφάσεως της Δ.Ι.Σ.: «Περί Οργανώσεως του 
ΠοιμαντικούΈργου της Ιεράς Αρχιεπισκοπής Αθηνών», 
Φ.Ε.Κ. 145/τ.Α7ΐ2.7.1999). Το εν λόγω ΕκκλησιαστικόΊδρυ- 
μα εντάσσεται οργανικά στο Νομικό Πρόσωπο της Ιεράς 
Αρχιεπισκοπής Αθηνών, ως εξηρτημένη υπηρεσία αυτής, 
μη κερδοσκοπικού χαρακτήρα, διοικείται δε και λειτουρ¬ 
γεί σύμφωνα με τις διατάξεις του παρόντος Κανονισμού. 

2. Το Ίδρυμα εδρεύει στην Αθήνα και στεγάζεται στα 
Γραφεία της Ιεράς Αρχιεπισκοπής Αθηνών. Φέρει δε 
σφραγίδα με την ένδειξη: «Ιδρυμα Ποιμαντικής Επιμορ- 
φώσεως Ιεράς Αρχιεπισκοπής Αθηνών». 

Αρθρο 2 

Σκοποί του Ιδρύματος 

1. Σκοποί του Ιδρύματος «Ποιμαντικής Επιμορφώσεως 
(Ι.Π.Ε.) Ιεράς Αρχιεπισκοπής Αθηνών» (εφεξής Ι.Α.Α.) είναι: 

α) Η ποιμαντική, θεολογική και πρακτική κατάρτιση 
των υποψηφίων προς χειροτονία και του ιερατικού ζεύ¬ 
γους, με έμφαση στην καλλιέργεια ιερατικού ήθους, 
λειτουργικής συνειδήσεως και ποιμαντικών δεξιοτήτων, 
με σκοπό την αρτιότερη προετοιμασία για την ιερωσύνη. 

β) Η εν γένει επιμόρφωση των κληρικών της Ι.Α.Α. και 
η συνεχής ενημέρωσή τους για τις κοινωνικές, πολιτι¬ 
σμικές, πολιτικές, τεχνολογικές, θρησκευτικές και πνευ¬ 
ματικές εξελίξεις που διέπουν την σύγχρονη εγχώρια 
και διεθνή πραγματικότητα, με έμφαση στο διάλογο 
της Ορθόδοξης Θεολογίας με τα σύγχρονα κοινωνικο- 
πολιτιστικά δεδομένα και την αξιοποίηση των γνώσεων 
στο πλαίσιο της ποιμαντικής πράξεως. 

γ) Η μελέτη, προώθηση και στήριξη της Ορθοδόξου 
Παραδόσεως και του Ελληνοχριστιανικού πολιτιστικού 
και πνευματικού πλούτου. 

δ) Η διοργάνωση εκπαιδευτικών σεμιναρίων, εργα¬ 
στηρίων πρακτικής άσκησης, καθώς και ερευνητικών 
προγραμμάτων επί ποιμαντικών, θρησκευτικών, πολιτι¬ 
στικών και κοινωνικοπολιτικών θεμάτων. 

ε) Η προσφορά επιστημονικής εποπτείας και υπο¬ 
στήριξης των στελεχών και των διαφόρων ποιμαντικών 
και διοικητικών δομών της Ι.Α.Α., καθώς και των λοιπών, 
αυτοτελών και μη, Ιδρυμάτων αυτής. 

στ) Η εκπόνηση ή η εποπτεία και υποστήριξη ειδικών 
μελετών σχετικών με όλους τους προαναφερθέντες 
τομείς δραστηριοτήτων. 

ζ) Η εκπαίδευση κληρικών και λαϊκών στελεχών για τις 
σύγχρονες ανάγκες διακονίας σε ειδικούς ποιμαντικούς 
τομείς, όπως νοσοκομεία, φυλακές, εξειδικευμένα Ιδρύ¬ 
ματα και δομές κοινωνικοπρονοιακού χαρακτήρα, σχο¬ 
λεία, πανεπιστήμια, τουριστικοί χώροι, αεροδρόμια, κλπ. 

η) Η δημιουργία κινήτρων για την κάλυψη θέσεων 
απασχολήσεως στο συνολικό ποιμαντικό έργο της ΙΑΑ., 
τόσο από κληρικούς όσο και από λαϊκά στελέχη, όπως 
για παράδειγμα η άσκηση της Προεδρίας του Εκκλησι¬ 
αστικού Συμβουλίου, οι θέσεις στο διοικητικό Οργανι¬ 
σμό της Ι.Α.Α., η διακονία στον Τομέα της Νεότητας, η 
χορήγηση οφφικίων κ.α. 

Άρθρο 3 

Διοίκηση - Οργάνωση του Ιδρύματος 

Α. Διοίκηση του Ιδρύματος: 

1. Το Ίδρυμα διοικείται από πενταμελές (5/μελές) Δι¬ 
οικητικό Συμβούλιο (εφεξής Δ.Σ.). Του Διοικητικού Συμ¬ 
βουλίου προεδρεύει ο εκάστοτε Αρχιεπίσκοπος Αθηνών 
και πάσης Ελλάδος, ενώ νόμιμος και κύριος εκπρόσωπός 
του θα είναι ο εκάστοτε Αντιπρόεδρος του Ιδρύματος. 

2. Η θητεία του Συμβουλίου είναι τριετής και τα μέλη 
διορίζονται από τον εκάστοτε Αρχιεπίσκοπο Αθηνών και 
πάσης Ελλάδος με απαραίτητες προϋποθέσεις: 

α) Την κατοχή πτυχίου Α.Ε.Ι. και μεταπτυχιακών τίτλων 
σπουδών 

β) Την προϋπηρεσία σε διοικητικούς, ακαδημαϊκούς 
ή εκπαιδευτικούς οργανισμούς Εκκλησιαστικών και Εκ¬ 
παιδευτικών Ιδρυμάτων συναφών προς τους σκοπούς 
του Ιδρύματος. 

γ) Τη γνώση μίας (1) τουλάχιστον ξένης γλώσσας. 

δ) Τη γνώση και εμπειρία σε κάποιον τουλάχιστον από 
τους τομείς δραστηριοτήτων του Ιδρύματος (έρευνα, 
εκπαίδευση, εξειδίκευση κλπ). 

3. Κατά την πρώτη Συνεδρίασή του το Δ.Σ. ορίζει με¬ 
ταξύ των μελών του τον Αντιπρόεδρο, τον Γραμματέα 
και τον Ταμία του Ιδρύματος. 

4. Το Δ.Σ. του Ιδρύματος συγκαλείται τουλάχιστον 
κάθε έξι μήνες ή συντομότερα κατόπιν προσκλήσεως 
του Μακαριωτάτου Προέδρου, κωλυομένου δε αυτού 
υπό του Αντιπροέδρου, αναλόγως προς τις εκάστοτε 
αναφυόμενες υποθέσεις και ζητήματα. 

5. Το Δ.Σ. του Ιδρύματος έχει την αποφασιστική αρ¬ 
μοδιότητα για την κατάρτιση ή την έγκριση υποβαλ- 
λομένων εκπαιδευτικών και ερευνητικών προγραμμά¬ 
των, με δυνατότητα συνεργασίας με ακαδημαϊκούς ή 
άλλους έγκριτους και αναγνωρισμένους Ορθοδόξους 
και λοιπούς διαχριστιανικούς φορείς της Ελλάδος και 
της αλλοδαπής. 

6. Το Δ.Σ. του Ιδρύματος έχει την αρμοδιότητα του 
συντονισμού και του ελέγχου της απορροφήσεως και 
αξιοποιήσεως Κοινοτικών και Εθνικών πόρων (δημόσιων 
ή ιδιωτικών), με στόχο τόσο την εύρυθμη λειτουργία 
του Ιδρύματος όσο και την υλοποίηση των επί μέρους 
σκοπών του, στο πλαίσιο των διοικητικών δομών της 
Ιεράς Αρχιεπισκοπής Αθηνών, σύμφωνα με τις διατάξεις 
του Κανονισμού. 

7. Το Δ.Σ. του Ιδρύματος δύναται να προσλάβει το 
απαιτούμενο εκπαιδευτικό και διοικητικό προσωπικό αυ¬ 
τού, τηρουμένων των προϋποθέσεων της παραγράφου 2 


περίπτωση α' του κεφαλαίου Α' του παρόντος άρθρου 
όσον αφορά το εκπαιδευτικό προσωπικό. 

8. Το Δ.Σ. του Ιδρύματος έχει την αρμοδιότητα ετήσιας 
αξιολογήσεως του προσωπικού του Ιδρύματος και του 
έργου αυτού, υποχρεούται δε στην κατάρτιση εκθέσεων 
για τον καθένα εκ των υπαλλήλων, ως επίσης για το 
Γ ενικό Διευθυντή αυτού. 

Β. Προσωπικό του Ιδρύματος: 

1. Κεντρικός υπεύθυνος του Ιδρύματος ορίζεται ο Γε¬ 
νικός Διευθυντής αυτού, ο οποίος και θα εκτελεί χρέη 
Διευθύνοντος Συμβούλου, έχοντας το δικαίωμα του 
διορισμού ικανών προς τούτο συνεργατών για τη διευ¬ 
κόλυνση και υλοποίηση του εν λόγω έργου. 

2. Προσόντα καταλήψεως της θέσεως του Γενικού 
Διευθυντού ορίζονται τα κάτωθι: 

α) Κατοχή πτυχίου Θεολογίας 

β) κατοχή Διδακτορικού Διπλώματος (ΡΙίΙ)) σε γνω¬ 
στικό αντικείμενο συναφές προς τους σκοπούς που 
προάγει το Ίδρυμα. 

γ) Γνώση τουλάχιστον μίας (1) Ξένης Γλώσσας. 

δ) Προϋπηρεσία σε διοικητικούς, ακαδημαϊκούς ή εκ¬ 
παιδευτικούς Οργανισμούς Εκκλησιαστικών και Εκπαι¬ 
δευτικών Ιδρυμάτων, συναφών προς τους στόχους του 
Ιδρύματος. 

3. Για την ομαλή και απρόσκοπτη λειτουργία του Ιδρύ¬ 
ματος συνιστώνταί: 

Μία (1) θέση Γ ενικού Διευθυντού, δύο (2) θέσεις Γ ραμ- 
ματέων, έξι (6) θέσεις Επιμορφωτών, μία (1) θέση Λογι- 
στού, μία (1) θέση καθαρισμού και φροντίδος του χώρου, 
οι οποίες δύναται να καλυφθούν με συμβάσεις δημοσίου 
ή ιδιωτικού δικαίου (εργασίας ή έργου). 

Άρθρο 4 

Οργάνωση Εκπαιδευτικών Προγραμμάτων 

1. Το Ίδρυμα καταρτίζει και υλοποιεί εκπαιδευτικά 
προγράμματα και δραστηριότητες πρακτικής ασκήσε- 
ως και εξειδικεύσεως καθώς και ερευνητικές ή άλλες 
επιστημονικές δραστηριότητες - εκδηλώσεις με σκοπό 
την προώθηση των σκοπών του. 

2. Τα εκπαιδευτικά προγράμματα συγκροτούνται με κρι¬ 
τήριο την κάλυψη των αναγκών για επιμόρφωση, κατάρ¬ 
τιση και καλλιέργεια πρακτικών δεξιοτήτων των κληρικών 
και λαϊκών που διακονούν στο Ποιμαντικό και Κοινωνικό 
- προνοιακό έργο της Εκκλησίας, σε τομείς όπως: 

α) Διαμόρφωση της Ιερατικής ταυτότητας με έμφαση 
στην πρακτική θεολογική, ποιμαντική, εξομολογητική και 
λειτουργική κατάρτιση. 

β) Καλλιέργεια δεξιοτήτων και κατάρτιση των κλη¬ 
ρικών σχετικά με τη διοικητική, οικονομική και δομική 
οργάνωση της Ενορίας ή άλλων Εκκλησιαστικών Ιδρυ¬ 
μάτων, καθώς και στις σύγχρονες αρχές και μεθόδους 
διαχείρισης του εργασιακού δυναμικού. 

γ) Εκπαίδευση την αξιοποίηση των νέων τεχνολογιών 
στην Ενορία και το ποιμαντικό έργο γενικότερα. 

δ) Εκπαίδευση στην αξιοποίηση με ορθά θεολογικά 
κριτήρια των σύγχρονων δεδομένων των επιστημών του 
ανθρώπου στο ποιμαντικό, υποστηρικτικό και Κοινωνικο- 
προνοιακό έργο της Εκκλησίας. 

ε) Ενημέρωση και καταρτισμός επί των εξελίξεων και 
των Ορθοδόξων προσεγγίσεων σε θέματα βιοηθικής, βι¬ 
οτεχνολογίας, διορθοδόξων και διαχριστιανικών σχέσε¬ 
ων ή άλλα κοινωνικά προβλήματα, όπως για παράδειγμα: 
η μετανάστευση, η παιδική κακοποίηση, το κοινωνικό 

στίγμα των ψυχικών παθήσεων κ.α. 

στ) Επιμόρφωση σε θέματα Εκκλησιαστικής Τέχνης 
και Πολιτισμού. 

3. Κάθε εκπαιδευτικό ή επιμορφωτικό πρόγραμμα 
έχει συγκροτημένο περιεχόμενο, πρόγραμμα σπουδών, 
καθορισμένη χρονική διάρκεια και συγκεκριμένους εκ¬ 
παιδευτικούς ή επιμορφωτικούς στόχους, συγκεκριμένο 
εξεταστικό κύκλο αποφοιτήσεως, και καταλήγει στην 
λήψη συγκεκριμένης πιστοποιήσεως σπουδών. Τα ανω¬ 
τέρω θα καθορίζονται από το ΔΧ του Ιδρύματος σε 
συνεργασία με το Επιμορφωτικό Προσωπικό του Ιδρύ¬ 
ματος, θα γνωστοποιούνται δε πριν την έναρξη κάθε 
εκπαιδευτικού ή επιμορφωτικού κύκλου σπουδών. 

4. Βασική προϋπόθεση για την ολοκλήρωση των 
σπουδών θα είναι η πρακτική άσκηση από τους εκπαι¬ 
δευόμενους σε επιλεγμένους και συνεργαζόμενους με 
το Ιδρυμα της Ι.Α.Α. τομείς ασκήσεως του Ποιμαντικού 
έργου (Ενορίες -φιλανθρωπικά Ιδρύματα -Νοσοκομεία 
-Σωφρονιστικά Καταστήματα -Κεντρική Διοίκηση κ.λπ.) 

5. Σε συγκεκριμένες περιπτώσεις, αναλόγως του προ¬ 
γράμματος σπουδών, οι εκπαιδευόμενοι θα υποχρεού- 
νται να εκπονήσουν τελική γραπτή εργασία σε κάποιο 
από τα γνωστικά αντικείμενα που περιγράφηκαν πιο 
πάνω, σύμφωνα πάντα με τις προδιαγραφές που θα 
ορίζει το εκπαιδευτικό και επιμορφωτικό σώμα του 
Ιδρύματος. Το σώμα αυτό αποτελείται από το σύνολο 
των εκπαιδευτικών του Ιδρύματος και συνεδριάζει μετά 
από πρόσκληση του Διευθυντού, ο οποίος μετέχει των 
συνεδριάσεων. 

Αρθρο 5 

Πόροι του Ιδρύματος 

1. Οι πόροι του Ιδρύματος προέρχονται από την Ι.Α.Α., 
από δωρεές, από Κοινοτικούς και Εθνικούς (δημόσιους 
ή ιδιωτικούς), και από την συνεργασία με λοιπά παρό¬ 
μοια σε δράσεις και σκοπούς Ιδρύματα ή/ και αρχές της 
ημεδαπής και αλλοδαπής, που εκπονούν ή αναθέτουν 
προγράμματα του πεδίου ενδιαφέροντος του Ιδρύματος. 

2. Η κατανομή των διαθέσιμων για το Ίδρυμα οικονο¬ 
μικών πόρων γίνεται από το Δ.Σ. του Ιδρύματος, η δε 
διαχείριση και ο έλεγχος αυτών γίνεται από τα αρμόδια 
όργανα της Ι.Α.Α. κατά τις κείμενες διατάξεις. 

3. Το Δ.Σ. του Ιδρύματος υποχρεούται να συντάσσει 
τον ετήσιο Απολογισμό και Προγραμματισμό Δραστη¬ 
ριοτήτων, τους οποίους υποβάλλει για έγκριση στο 
Μητροπολιτικό Συμβούλιο. 

Άρθρο 6 

Τροποποίηση του κανονισμού 

Ο παρών Κανονισμός τροποποιείται από την Ιερά Σύ¬ 
νοδο της Εκκλησίας της Ελλάδος, ύστερα από απόφαση 
του Δ.Σ. του Ιδρύματος, υπέρ της οποίας θα ψηφίσουν 
τουλάχιστον τέσσερα (4) μέλη του, προεδρεύοντος του 
Μακαριωτάτου Αρχιεπισκόπου Αθηνών και πάσης Ελ¬ 
λάδος. 

Αρθρο 7 

Κατάργηση του Ιδρύματος 

Το'Ιδρυμα καταργείται με απόφαση της Ιεράς Συνόδου 
της Εκκλησίας της Ελλάδος, ύστερα από αιτιολογού¬ 
μενη απόφαση του Δ.Σ. του Ιδρύματος, προεδρεύοντος 
του Μακαριωτάτου Αρχιεπισκόπου Αθηνών, όταν δεν 
εκπληρώνει τις εκκλησιολογικές αυτού προϋποθέσεις 


και την αποστολή του ή όταν παρεκκλίνει των σκοπών 
του ή καθίσταται ανέφικτη η λειτουργία του. 

Αρθρο 8 

Έναρξη ισχύος 

Ο παρών Κανονισμός ισχύει από την δημοσίευσή του 
στην Εφημερίδα της Κυβερνήσεως, δημοσιεύεται δε και 
στο Επίσημο Δελτίο της Ιεράς Συνόδου της Εκκλησίας 
της Ελλάδος «ΕΚΚΛΗΣΙΑ». 

Αρθρο 9 

Κάλυψη δαπάνης 

Από τις διατάξεις του παρόντος Κανονισμού δεν προ- 
καλείται δαπάνη σε βάρος του προϋπολογισμού του 
Νομικού Προσώπου της Ιεράς Αρχιεπισκοπής Αθηνών. 
Κάθε δε μελλοντική δαπάνη θα προσδιορισθεί από τις 
αποφάσεις εφαρμογής του παρόντος και θα προβλεφθεί 
στον οικείο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 5 Ιουνίου 2013 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθ. 2203 (5) 

Τροποποίηση και συμπλήρωση του κανονισμού λειτουρ¬ 
γίας του Γενικού Φιλόπτωχου Ταμείου της Ιεράς Μη- 
τροπόλεως Χίου, Ψαρρών και Οινουσσών. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2 καί 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος». 

2) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Χίου, Ψαρών 
καί Οινουσσών. 

4) Την υπ’ αριθμ. 78/28.5.2013 απόφασιν και την υπ’ 
αριθμ. 1300/477/ 28.5.2013 Πρότασιν του Σεβασμιωτάτου 
Μητροπολίτου Χίου, Ψαρών και Οινουσσών Μάρκου. 

5) Την υπ’ αριθμ. 47/3.6.2013 Γνωμοδότησιν του Ειδι¬ 
κού Νομικού Συμβούλου της Εκκλησίας της Ελλάδος, 
αποφασίζει: 

Τροποποιεί τον Κανονισμόν του ΓΕΝΙΚΟΥ ΦΙΛΟΠΤΩ¬ 
ΧΟΥ ΤΑΜΕΙΟΥ ΙΕΡΑΣ ΜΗΤΡΟΠΟΛΕΩΣ ΧΙΟΥ, ΨΑΡΩΝ ΚΑΙ 
ΟΙΝΟΥΣΣΩΝ (Φ.Ε.Κ. 2824/Β72011), ως εξής: 

ΚΑΝΟΝΙΣΜΟΣ 

Λειτουργίας Εκκλησιαστικού Ιδρύματος 
υπό την επωνυμίαν: 

«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ (Γ.Φ.Τ.) 

ΤΗΣ ΙΕΡΑΣ ΜΗΤΡΟΠΟΛΕΩΣ ΧΙΟΥ». 

ΚΕΦΑΛΑΙΟΝ Α' 

ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 

Αρθρον1 

Συνιστάται εις την Ιεράν Μητρόπολιν Χίου, Ψαρών καί 
Οινουσσών Κοινωφελές Εκκλησιαστικόν Ίδρυμα, υπό 

την επωνυμίαν:«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΧΙΟΥ, ΨΑΡΩΝ ΚΑΙ ΟΙΝΟΥΣΣΩΝ», 
το οποίον θα λειτουργεί ως εξηρτημένη Υπηρεσία της 
Ιεράς Μητροπόλεως Χίου, Ψαρών και Οινουσσών, αυτο¬ 
τελούς διαχειρίσεως και μη κερδοσκοπικού χαρακτήρος, 
υπό την εποπτείαν και τον έλεγχον αυτής. 

Άρθρον 2 

Σκοπός του Ιδρύματος είναι η αντίληψις, προστασία 
και ανακούφισις των ενδεών και αναξιοπαθούντων συ¬ 
νανθρώπων, ιδία κατοίκων της Ιεράς Μητροπόλεως, δια 
της παροχής παντοειδούς υλικής ή οικονομικής βοήθει¬ 
ας. Ειδικώτερον: 

α) Η οικονομική συνδρομή και η περίθαλψις ενδεών 
και απόρων οικογενειών και ατόμων. 

β) Η ιατροφαρμακευτική περίθαλψις ασθενών, παρεχό¬ 
μενη τόσον εις το εσωτερικόν, όσον και εις εξωτερικόν, 
και εις δημόσια Νοσοκομεία ή Κλινικός. 

γ) Η οικονομική ενίσχυσις απόρων, αλλά και αριστού¬ 
χων μαθητών και σπουδαστών και παιδιών πολυτέκνων. 

δ) Η ενίσχυσις Φιλανθρωπικών και ευαγών Ιδρυμάτων, 
τα οποία, ήδη, υφίστανται ή πρόκειται να συσταθούν 
εις το μέλλον. 

ε) Η ενίσχυσις Συλλόγων και ατόμων, τα οποία πά¬ 
σχουν ή έχουν ανάγκην ανθρωπιστικής συνδρομής (εν- 
δεικτικώς: Σύλλογοι ατόμων με κινητικά προβλήματα, 
καρκινοπαθών, καρδιοαγγειοπαθών, νεφροπαθών, κω¬ 
φών κ.τ,λ.). 

στ) Η παροχή «Γευμάτων Αγάπης» εις αναξιοπαθού- 
ντας. 

ζ) Η καταβολή εξόδων δια την αποφυλάκισιν ατόμων 
ευρισκομένων εν ταις φυλακαίς, ως και η οικονομική 
ενίσχυσις αποφυλακιζομένων δί ένδυσιν και διά μετά- 
βασιν αυτών εις τον τόπον κατοικίας των. 

η) Η παντοειδής συνδρομή πληγέντων εξ εκτάκτων φυ¬ 
σικών φαινομένων (πλημμυροπαθείς, σεισμόπληκτοι, κ.α.). 

θ) Η έκδοσις βιβλίων, εντύπων και περιοδικού, θρη¬ 
σκευτικού, φιλολογικού ή ιστορικού περιεχομένου. 

ι) Η μισθοδοσία των απαραιτήτων συνεργατών, οι 
οποίοι εργάζονται διά την υλοποίησιν των σκοπών. 

ια) Η ενίσχυσις εμπεριστάτων Εκκλησιών, ως και του 
έργου της εξωτερικής Ιεραποστολής. 

ιβ) Πας έτερος πνευματικός ή κοινωφελής σκοπός μη 
απάδων προς την Ορθόδοξον Χριστιανικήν διδασκαλίαν 
και Πίστιν. 

Αρθρον 3 

Ι.Έδρα του Ιδρύματος είναι η Χίος και συγκεκριμένως 
τα Γραφεία της Ιεράς Μητροπόλεως Χίου, Ψαρών και 
Οινουσσών. 

2. Η σφραγίς του Ιδρύματος είναι στρογγύλη φέρουσα 
εις το μέσον αυτής το μονόγραμμα X Ρ εις σύμπλεγμα 
και πέριξ αυτού κυκλικώς θα αναγράφεται ο τίτλος του 
Ιδρύματος ως εξής. Εις μεν τον εξωτερικόν κύκλον: «ΙΕΡΑ 
ΜΗΤΡΟΠΟΛΙΣ ΧΙΟΥ, ΨΑΡΩΝ & ΟΙΝΟΥΣΣΩΝ», εις δε τον 
εσωτερικόν κύκλον: «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ», 
αι δε διαστάσεις αυτής θα είναι 4X4 εκατοστά. 

Άρθρον 4 

1. Το Γενικόν Φιλόπτωχον Ταμείον (εφ’ εξής Γ.Φ.Τ.) δι- 
οικείται υπό εννεαμελούς Διοικητικού Συμβουλίου (Δ.Σ.), 
αποτελουμένου: α) Εκ του Σεβασμιωτάτου Μητροπολί¬ 


του Χίου, Ψαρών και Οινουσσών, ως Προέδρου, β) Του 
Γραμματέως - Λογιστού της Ιεράς Μητροπόλεως και γ) 
ετέρων επτά (7) προσώπων, Κληρικών και λαϊκών, ορι- 
ζομένων υπό του Σεβασμιωτάτου Μητροπολίτου, μετά 
των αναπληρωτών αυτών. 

2. Το Συμβούλιον του Ιδρύματος διορίζεται επί τριετεί 
θητεία. Παραιτούμενα ή εκλείποντα δί οιονδήποτε λό¬ 
γον μέλη του Δ.Σ., ως και μέλη τα οποία απουσιάζουν 
αδικαιολογήτως επί τρεις (3) συνεχείς συνεδριάσεις του 
Δ.Σ. ή παραβαίνουν το καθήκον εχεμύθειας και της αρ¬ 
χής προστασίας προσωπικών δεδομένων των ευρισκο¬ 
μένων εις ένδειαν, νόσον ή πενίαν κ.α., αντικαθίστανται 
υπό του Σεβασμιωτάτου Μητροπολίτου. 

3. Εισηγήσει του Προέδρου και εγκρίσει του Δ.Σ., δύνα- 
ται να αντικαθίσταται μέλος αυτού και προ της λήξεως 
της θητείας του, εφ’ όσον συντρέχουν λόγοι σοβαροί 
ως ανωτέρω. Ωσαύτως, τα μέλη του Δ.Σ. δύνανται να 
επαναδιορισθούν. 

Αρθρον 5 

1. Καθήκοντα Αντιπροέδρου του Διοικητικού Συμβου¬ 
λίου, αναλαμβάνει Κληρικός εκ των Μελών του Δ.Σ. ο 
οριζόμενος υπό του Σεβ. Μητροπολίτου και καθήκοντα 
Γ ραμματέως - Λογιστού ο οριζόμενος υπό του Σεβα- 
σμιωτάτου Μητροπολίτου Υπάλληλος της Ιεράς Μη¬ 
τροπόλεως. 

2. Το Δ.Σ. συνεδριάζει προσκλήσει του Προέδρου ή 
αιτήσει τριών (3) τουλάχιστον μελών αυτού, αναγραφό- 
ντων εν τη αιτήσει των το θέμα συγκλήσεως. 

3. Αι αποφάσεις του Δ.Σ. λαμβάνονται κατά πλειο¬ 
νοψηφίαν και εν περιπτώσει ισοψηφίας υπερισχύει η 
ψήφος του Προέδρου. 

Άρθρον 6 

Το Δ.Σ. του Ιδρύματος αποφασίζει περί παντός θέ¬ 
ματος αφορώντος εις την οργάνωσιν και λειτουργίαν 
αυτού και των παραρτημάτων του. Ειδικώτερον: 

α) Ασκεί δια του Προέδρου αυτού την εποπτείαν επί 
της καθόλου λειτουργίας του Γενικού Φιλοπτώχου Τα¬ 
μείου και των Ενοριακών Φιλοπτώχων Ταμείων. 

β) Αναθέτει τον έλεγχον των Ε.Φ.Τ. εις επί τούτω 
οριζόμενα πρόσωπα. 

γ) Μελετά και αποφασίζει περί των ληπτέων μέτρων 
δια την υλικήν ενίσχυσιν και ευόδωσιν των σκοπών του 
Ιδρύματος. 

δ) Καταρτίζει και ψηφίζει τον ετήσιον προϋπολογισμόν 
και απολογισμόν του Γ.Φ.Τ., τους οποίους υποβάλλει 
προς έγκρισιν εις το Μητροπολιτικόν Συμβούλιον. 

Αρθρον 7 

1. Ο εκάστοτε Μητροπολίτης Χίου, Ψαρών και Οινουσ- 
σών, ως Πρόεδρος του Ιδρύματος, έχει την ανωτάτην 
κανονικήν και διοικητικήν εποπτείαν του Ιδρύματος. Εί¬ 
ναι δε αρμόδιος να αποφασίζει περί πάσης υποθέσεως 
αφορώσης εις την οργάνωσιν και λειτουργίαν του Γ ενι¬ 
κού και των Ενοριακών Φιλοπτώχων Ταμείων, πλήν των 
περιπτώσεων περί των οποίων ορίζει άλλως ο νόμος ή 
ο παρών Κανονισμός. 

2. Ο Πρόεδρος ή ο αναπληρωτής αυτού εκπροσωπεί 
το Ίδρυμα και τα παραρτήματα αυτού ενώπιον πάσης 
δικαστικής, διοικητικής ή εκκλησιαστικής Αρχής, και 
συμβάλλεται εξ ονόματος αυτών. 

3. Ούτος ή σεπτή εντολή αυτού, ο Αντιπρόεδρος ή ο 
Γραμματεύς του Δ.Σ. καθορίζει τας εργασίας του Δ.Σ. 
του Ιδρύματος, καταρτίζει την Ημερήσιον Διάταξιν των 
θεμάτων και υπογράφει την εν γένει αλληλογραφίαν 
αυτού. 

4. Τον Πρόεδρον, απάντα ή κωλυόμενον, αναπληροί ο 
Αντιπρόεδρος του Ιδρύματος, εξουσιοδοτούμενος εγ- 
γράφως εκάστοτε επί τούτω. 

Αρθρον 8 

1. Τον Ταμίαν και τον Γραμματέα - Λογιστήν του Ιδρύ¬ 
ματος, ορίζει δί Αποφάσεως αυτού ο Σεβασμιώτατος 
Μητροπολίτης. Τα καθήκοντα ταύτα ανατίθενται εις 
Υπαλλήλους της Ιεράς Μητροπόλεως ή εις Μέλη του 
Δ.Σ. (επί αποζημιώσει καθοριζομένη υπό του Σεβασμιω- 
τάτου Προέδρου). 

2. Ο Ταμίας εισπράττει τα πόσης φύσεως έσοδα του 
Ιδρύματος και ενεργεί ομοίως τας πληρωμάς, συμφώνως 
προς τας αποφάσεις του Δ. Σ. και κατόπιν εντολής του 
Σεβ. Προέδρου ή του αναπληρωτού αυτού. Καταθέτει 
εις Τραπεζικόν λογαριασμόν, ανελλιπώς, τας ενεργου- 
μένας εισπράξεις, κρατών εις χείρας αυτού μέχρι του 
ποσού των 1.000,00 € δια την κάλυψιν των τρεχουσών 
αναγκών του Ιδρύματος. 

3. Ο Λογιστής εκδίδει, εντολή του Σεβασμιωτάτου 
Προέδρου, τα Γραμμάτια Εισπράξεως και τα Εντάλματα 
πληρωμών, καταχωρών ταύτα εις το οικείον Βιβλίον 
Ταμείου. 

4. Τα έσοδα και έξοδα προσδιορίζονται εκ του κα- 
ταρτισθέντος ετησίου Προϋπολογισμού και Απολογι¬ 
σμού και υποβάλλονται προς έλεγχον εις το Διοικητικόν 
Συμβούλιον. 

Αρθρον 9 

1. Καθήκοντα Γραμματέως του Ιδρύματος ανατίθενται 
εις τον Γ ραμματέα - Λογιστήν, όστις τηρεί τα Πρακτικά 
των Συνεδριάσεων αυτού. Διεξάγει την αλληλογραφίαν 
και φυλάσσει το Αρχείον και την σφραγίδα του Ιδρύ¬ 
ματος. 

2. Ο Γ ραμματεύς τηρεί το Αρχείον του Ιδρύματος, το 
οποίον αποτελείται από τα ως κάτωθι βιβλία: 

α) Βιβλίον Πράξεων Διοικητικού Συμβουλίου. 

β) Βιβλίον Πρωτοκόλλου Εισερχομένων και Εξερχο- 
μένων Εγγράφων. 

γ) Βιβλίον Ταμείου και Γενικού Καθολικού. 

δ) Βιβλίον κινητής και ακινήτου περιουσίας. 

ε) Γ ραμμάτια Εισπράξεων και Εντάλματα πληρωμών. 

Αρθρον 10 

1. Πόροι του Ιδρύματος είναι: 

α) Η ετήσια αναγραφή, εις τους προϋπολογισμούς των 
Ενοριακών I. Ναών, των I. Προσκυνημάτων και των I. Μο¬ 
νών, εισφοράς, υπέρ του Γενικού Φιλοπτώχου Ταμείου. 

β) Ποσοστόν 60% εκ των εισπράξεων του Ετησίου 
Εράνου της Αγάπης. 

γ) Προαιρετικοί προσφοραί, δωρεαί και τυχόν κληρο- 
δοσίαι Φυσικών και Νομικών Προσώπων του Δημοσίου, 
ως και των Υπουργείων, των Δήμων και της Περιφερείας. 

δ) Το προϊόν εκ περιφοράς Δίσκου εις τους Ιερούς 
Ναούς της Ιεράς Μητροπόλεως Χίου, Ψαρών και Οι- 
νουσσών, δυνάμει Εγκυκλίου αυτής. 


ε) Οι τυχόν τόκοι εκ καταθέσεων, ως και πάσα πρό¬ 
σοδος αποβλέπουσα εις τον σκοπόν του Ιδρύματος, μη 
κατονομαζομένη ρητώς εις τον παρόντα Κανονισμόν, 
αλλά συνάδουσα τώ εκκλησιαστικοί) ήθει. 

2. Οι πόροι του Ιδρύματος διατίθενται αποκλειστικούς 
προς εκπλήρωσιν του δια του παρόντος τασσομένου 
σκοπού του Ιδρύματος. 

ΚΕΦΑΛΑΙΟΝ Β' 

ΕΝΟΡΙΑΚΑ ΦΙΛΟΠΤΩΧΑ ΤΑΜΕΙΑ 

Αρθρον 11 

Προς καλυτέραν εκπλήρωσιν των σκοπών του Ιδρύ¬ 
ματος, συνιστάται παρ’ εκάστη Ενορία της Ιεράς Μη¬ 
τροπόλεως Χίου «ΕΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ 
(Ε.Φ.Τ.)». 

Αρθρον 12 

1. Έκαστον Ε.Φ.Τ. διοικείται υπό επταμελούς Διοικού- 
σης Επιτροπής (Δ.Ε.), διοριζομένης ανά τριετίαν και απο- 
τελουμένης εξ ενός Εφημερίου, ως Προέδρου, ενός (1) 
μέλους του Εκκλησιαστικού Συμβουλίου του Ενοριακού 
Ιερού Ναού, ως συνδέσμου, και πέντε (5) κυριών κατοί¬ 
κων της Ενορίας. 

2. Τον Εφημέριον - Πρόεδρον του Ε.Φ.Τ. και τα λοιπά 
μέλη της Δ.Ε., διορίζει ο Σεβασμιώτατος Μητροπολί¬ 
της (με την ιδιότητα του Προέδρου του Γ ενικού Φιλο- 
πτώχου Ταμείου), μετά των αναπληρωτών αυτών, τον 
δε Εκκλησιαστικόν Σύμβουλον μετά του αναπληρωτού 
αυτού προτείνει ο Πρόεδρος του Εκκλησιαστικού Συμ¬ 
βουλίου εκάστης Ενορίας και διορίζει ο Σεβασμιώτατος 
Μητροπολίτης. 

3. Ο Πρόεδρος και τα μέλη του Ε.Φ.Τ. δύνανται να αντι- 
κατασταθούν και προ της λήξεως της θητείας των, εφ’ 
όσον συντρέχουν αποχρώντες προς τούτο λόγοι. Μέλη 
της Δ.Ε. του Ε.Φ.Τ., τα οποία μετοικούν ή απουσιάζουν 
αδικαιολογήτως εκ των εργασιών αυτού επί δίμηνον, 
θεωρούνται αυτοδικαίως παραιτηθέντα. 

Αρθρον13 

1. Η Δ.Ε. του Ε.Φ.Τ. συνεδριάζει προσκλήσει του Εφη¬ 
μερίου - Προέδρου ή προτάσει δύο (2) τουλάχιστον εκ 
των μελών αυτής και ευρίσκεται εν απαρτία, εφ’ όσον 
παρίστανται ο Πρόεδρος και δύο μέλη αυτής. 

2. Η Δ.Ε. του Ε.Φ.Τ. κατά την πρώτην συνεδρίαν αυτής 
εκλέγει Ταμίαν και Γραμματέα. 

Αρθρον 14 

1. Πόροι των Ενοριακών Φιλοπτώχων Ταμείων (Ε.Φ.Τ.) 
είναι οι κάτωθι: 

α) Αι εισπράξεις εξ ειδικού κυτίου, τοποθετουμένου 
εις έκαστον Ενοριακόν I. Ναόν, με σχετικήν επιγραφήν, 
ως και αι τοιαύται εκ περιφοράς εκτάκτων ή τακτικών 
δισκοφοριών κατά τας εορτάς και άλλας ευκαιρίας, τη 
εγκρίσει του Σεβ. Μητροπολίτου εις εκάστην περίπτωσιν. 

β) Αι προαιρετικοί προσφοραί, δωρεαί και τυχόν κλη- 
ροδοσίαι των πιστών. 

γ) Αι εισπράξεις εκ ποσοστού 40% εκ του Εράνου 
Αγάπης. 

δ) Αι εισφοραί εξ Υπουργείων Δήμων ή Οργανισμών, 
ή Συλλόγων και πάσης ετέρας προσφοράς αποβλεπού- 
σης εις τον σκοπόν των, μη κατονομαζομένης εις τον 
παρόντα Κανονισμόν, αλλά συνάδουσα τω εκκλησια¬ 
στικοί) ήθει. 

ε) Τόκοι εκ καταθέσεων. 

2. Οι πόροι των Ε.Φ.Τ. διατίθενται προς ανακούφισιν 
των ενδεών και αναξιοπαθούντων Ενοριτών εκάστου 
τούτων και δη: 

α) Ως τακτικόν ή έκτακτον οικονομικόν βοήθημα εις 
χρήμα ή εις τρόφιμα ή εις είδη ρουχισμού και ιματισμού. 

β) Δί ιατρικήν, φαρμακευτικήν ή νοσοκομειακήν περί- 
θαλψιν και δί εισαγωγήν εις διάφορα Ιδρύματα. 

γ) Δί ενίσχυσιν των Φιλανθρωπικών σκοπών της Ιερός 
Μητροπόλεως. 

δ) Δί υποτροφίας και σπουδαστικά επιδόματα, και 

ε) Δια πάντα έτερον φιλανθρωπικόν σκοπόν, μη 
απρδοντα προς την Ορθόδοξον Χριστιανικήν διδασκα¬ 
λίαν καί Πίστιν. 

Άρθρον15 

1. Αι πόσης φύσεως εισπράξεις εισάγονται εις το Τα- 
μείον του Ε.Φ.Τ. δια της εκδόσεως Γραμματίου Εισπρά- 
ξεως, υπογραφομένου πάντοτε υπό του προσφέροντος, 
του Προέδρου της Δ.Ε. και του Ταμίου του Ε.Φ.Τ. και 
θεωρουμένου υπό της I. Μητρόπολεως. 

2. Τούτο γίνεται και προκειμένου περί των εισπράξε¬ 
ων εκ δίσκων, κυτίων κ.λπ., αίτινες καταμετρούνται επί 
παρουσίρ του Προέδρου και τουλάχιστον τριών (3) εκ 
των μελών της Δ.Ε., άπαντα δε καταχωρούνται εις το 
βιβλίον Ταμείου. 

3. Πέραν του Βιβλίου Ταμείου, δέον να υπάρχουν και 
τα κάτωθι απαραίτητα διαχειριστικά βιβλία: Βιβλίον 
Πράξεων Δ.Ε. και Πρωτόκολλον Αλληλογραφίας. 

4. Τόσον τα Γραμμάτια εισπράξεων, όσον και τα 
Εντάλματα Πληρωμών και τα διαχειριστικά βιβλία δέον 
όπως έχουν την θεώρησιν και σφράγισιν της Ιεράς Μη¬ 
τροπόλεως. 

Αρθρον 16 

Μερίμνη εκάστου Ε.Φ.Τ. συντάσσεται κατάλογος των 
απόρων της Ενορίας, προστατευομένων των προσωπι¬ 
κών δεδομένων εκάστου. 

Αρθρον17 

Αι πάσης φύσεως δαπάναι των Ε.Φ.Τ. ενεργούνται κα¬ 
τόπιν αποφάσεως της οικείας Διοικούσης Επιτροπής και 
δί εκδόσεως Εντάλματος πληρωμής. Δαπάναι ύψους 
άνω των 3.000,00 ευρώ δέον ίνα τύχωσι της εγκρίσεως 
του Γ.Φ.Τ. 

Αρθρον 18 

Εκάστη Διοικούσα Επιτροπή των Ε.Φ.Τ. συντάσσει καθ’ 
έκαστον έτος τον ετήσιον προϋπολογισμόν και απο¬ 
λογισμόν αυτού. Υποβάλλει δε τούτους, εν τω πλαισίω 
του Προϋπολογισμού ή Απολογισμού του I. Ενοριακού 
Ναού προς έγκρισιν εις το Μητροπολιτικόν Συμβούλιον. 


ΚΕΦΑΛΑΙΩΝ Γ 
ΤΕΛΙΚΑΙ ΔΙΑΤΑΞΕΙΣ 

Άρθρον19 

1. Το'Ιδρυμα καταργείται δί Εγκρίσεως και Αποφάσεως 
της Δ.Ι.Σ., επί σχετικής προτάσεως - αποφάσεως του 
οικείου Μητροπολίτου. Τυχόν απόφασις του Δ.Σ. διά κα- 
τάργησιν του Ιδρύματος δύναται να υποκαταστήση την 
πρότασιν - απόφασιν του Σεβασμιωτάτου Μητροπολίτου, 
εφόσον λαμβάνεται προεδρεύοντος του Μητροπολίτου, 
και με θετικήν υπέρ της διαλύσεως ψήφον αυτού. 

Η απόφασις της Δ.Ι.Σ. δημοσιεύεται δια της Εφημερί- 
δος της Κυβερνήσεως και δια του Δελτίου «ΕΚΚΛΗΣΙΑ». 

2. Εις περίπτωσιν καταργήσεως του Ιδρύματος άπα- 
σα η κινητή καί ακίνητος περιουσία αυτού περιέρχεται 
αυτοδικαίως εις την Ιεράν Μητρόπολιν Χίου, Ψαρών 
και Οινουσσών. 

Αρθρον 20 

Ο Κανονισμός λειτουργίας του Ιδρύματος τροποποιείται 
δί αποφάσεως της Δ.Ι.Σ. επί της σχετικής προτάσεως - 
αποφάσεως του οικείου Μητροπολίτου. Τ υχόν απόφασις 
του Δ.Σ. του Ιδρύματος δύναται να υποκαταστήσει την 
πρότασιν - απόφασιν του Σεβασμιωτάτου Μητροπολίτου, 
εφόσον λαμβάνεται προεδρεύοντος του Μητροπολίτου, 
και με θετικήν υπέρ της τροποποιήσεως ψήφον αυτού. Η 
απόφασις της Δ.Ι.Σ. δημοσιεύεται διά της Εφημερίδος της 
Κυβερνήσεως και διά του Δελτίου «ΕΚΚΛΗΣΙΑ». 

Αρθρον 21 

Παν θέμα ανακύπτον κατά την εφαρμογήν του πα¬ 
ρόντος Κανονισμού και μη ρητώς προβλεπομένου υπ’ 
αυτού, ρυθμίζεται δί αποφάσεως του Σεβασμιωτάτου 
Προέδρου. 

Αρθρον 22 

Ο παρών Κανονισμός ισχύει από της δημοσιεύσεώς 
του εις την Εφημερίδα της Κυβερνήσεως, δημοσιεύε¬ 
ται δε και εις το Επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον 23 

Εκ των διατάξεων του παρόντος Κανονισμού δεν 
προκαλείται δαπάνη εις βάρος του προϋπολογισμού 
του Νομικού Προσώπου της Ιεράς Μητροπόλεως Χίου, 
Ψαρών και Οινουσσών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 5 Ιουνίου 2013 

Ο Πρόεδρος 
| Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-πιαΜ: ννβόπΐ3δ1βΓ.β1@6ί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































